
Az osztrák-angol diplomáciai közeledés és egyetértés éve - 1877

Az 1878. júliusi, berlini kongresszus kiemelkedő jelentőségű a diplomáciatörténetben. Az orosz-török háború, és az orosz hódítások ellenére mégis a kor másik két hatalma, az Osztrák-Magyar Monarchia és Nagy-Britannia húzott hasznot a „zöld posztós csatatéren” a kongresszus eredményeit tekintve. A két hatalom együttműködése jelentős a kongresszuson, azonban az már jóval előtte, 1877-ben elkezdődött. Dolgozatomban és előadásomban az 1877-es évben aktív angol és osztrák-magyar kapcsolatot vizsgálom. Munkámhoz a hazai és külföldi szakirodalmat, valamint az angliai The National Archives-ban végzett saját kutatási eredményeimet használtam fel. A kutatásaim tükrében mutatom be a Monarchia és a szigetország közeledését, majd változó viszonyát, a kudarcot vallott konstantinápolyi konferenciától, egészen az 1878-as drinápolyi tűzszünetig, amikor ismét változás történt a nemzetközi politikában.



